stanford-oval/wikipedia huggingface dataset:
Markus Seikola

| Markus Seikola |
| --- | --- |

Henkilötiedot
Syntynyt: 5. kesäkuuta 1982 (ikä 42) Laitila
Kansalaisuus:  Suomi
Jääkiekkoilija
Lempinimi:  Seiko
Pelipaikka:  puolustaja
Maila:  oikea
Pituus:  187 cm
Paino:  90 kg
Pelinumero:  22
Pelaajaura
Pääsarjaura:  2000–2016
Seurat:  TPS (SML) Västra Frölunda (SEL) HPK (SML) Ilves (SML) Södertälje SK (SEL) Pelicans (SML)   VG-62 (Suomi-sarja)   TuTo Hockey (Mestis)
NHL-varaus:  7. kierros, #209, 2000 Toronto Maple Leafs
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Tšekki 2002 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Sveitsi 2000 | jääkiekko |  |
Markus Seikola (s. 5. kesäkuuta 1982 Laitila) on suomalainen uransa lopettanut jääkiekkopuolustaja. Hänen vahvuutensa olivat kiekollisessa pelissä ja hänellä oli myös kova lyöntilaukaus.
Seikola oli naimisissa vuoden 2008 tangokuningattaren Hanna Talikaisen kanssa.
Ura

Turkuun kotipaikaltaan Laitilasta muuttaneen Seikolan ura käynnistyi TPS:n junioreissa. Vahva hyökkäävä puolustaja sai kutsun puolustajien loukkaantumisista kärsineeseen edustusjoukkueeseen kaudella 2000–2001. Seikola vakiinnutti paikkansa liigassa ja voitti keväällä Suomen mestaruuden. Seuraavat neljä kautta kuluivat myös Turussa.
Tuloksellisesti parhaan kautensa Seikola pelasi 2004–2005 jolloin hän teki 14 pistettä (5+9) sekä tehotilastoon lukeman +17. Seuraavalla kaudella 2005–06 Seikola vaihtoi maisemaa TPS:stä kesken kauden Ruotsin Elitserieniin, jossa uusi joukkue oli tuore mestari Västra Frölunda. Seuraavalla kaudella Seikola teki 19 pistettä heikosti menestyneessä göteborgilaisseurassa, joka jäi ensimmäistä kertaa pudotuspelien ulkopuolelle sitten kauden 1994–1995.
Vajaan kahden Ruotsin kauden jälkeen Seikola siirtyi kaudeksi 2007–2008 HPK:hon. HPK:sta hän lähti Ilvekseen kaudeksi 2008–2009. Kausi Ilveksessä oli Seikolan uran paras toistaiseksi: hän teki runkosarjassa 50 ottelussa 17+27=44 pistettä ja valittiin kauden päätteeksi liigan parhaaksi puolustajaksi ja tähdistökentälliseen. Kaudeksi 2010–2011 hän siirtyi Elitserienissä pelaavaan Södertäljeen. Ruotsin-kauden jälkeen Seikola palasi jälleen Suomeen kaudeksi 2011–2012, seuranaan tällä kertaa Lahden Pelicans. Hän pelasi Pelicansissa myös kauden 2012–2013 ennen siirtymistään Turun Palloseuraan kausiksi 2013–2015. Loukkaantumisista kärsinyt Seikola pelasi TPS:ssä kahden kauden aikana yhteensä vain 33 ottelua. Kaudella 2015–2016 Seikola pelasi Suomi-sarjaa naantalilaisessa VG-62:ssa ja Mestistä niin ikään turkulaisessa TuTo Hockeyssä. Toukokuussa 2016 Seikola ilmoitti lopettavansa uransa. 
Hän kuului TPS:n alumni joukkueeseen Kimmo Timosen #44 paidanjäädytys-seremoniassa.
Saavutukset

SM-kulta (2001)
SM-hopea (2004, 2012)
Alle 18-vuotiaiden MM-kulta (2000)
Alle 20-vuotiaiden MM-pronssi (2002)
Pekka Rautakallio -palkinto (2009)
Juha Rantasila -palkinto (2009, 2010, 2012, 2013)
Melete

Melete (m.kreik. Μελέτη, Meletē) on kreikkalaisessa mytologiassa Zeuksen ja Mnemosynen lapsi ja yksi kolmesta alkuperäisestä boiotialaisen mytologian muusasta. Melete tunnettiin ajatuksen ja mietiskelyn muusana.
Asteroidi 56 Melete on nimetty muusan mukaan.
Melender

Melender on muun muassa seuraavien suomalaisten henkilöiden sukunimi:
Esko Melametsä (vuoteen 1955 Melender, 1927–2019), kirjapainoalan yritysjohtaja
Mika Melender (s. 1967), näyttelijä
Ritva Melender (o.s. Lemettinen, s. 1960), kestävyysjuoksija
Tommi Melender (s. 1968), kirjailija, runoilija ja toimittaja
Megatech

Megatech on indonesialainen yritys, joka tuli tunnetuksi hankkimistaan erilaisista ns. superautojen valmistajista. 1990-luvulla Megatechin omistajiin kuului Indonesian silloisen johtajan, Suharton poika, Tommy Suharto, oikealta nimeltään Hutomo Mandala Putra.
Vuonna 1994 Megatech hankki omistukseensa Lamborghini-automerkin ja sen tehtaan 40 miljoonalla dollarilla, mutta myöhemmin taloudellisten vaikeuksien saattamana vuonna 1998 myi sen Volkswagen-konsernille.
Megatech osti myös yhdysvaltalaisen Vector-superautovalmistajan ja myi sen myöhemmin yrityksen toimivalle johdolle.
Aiheesta muualla

Toy or Supercar for Asia? (International Herald Tribune, 9. helmikuuta 1994) (englanniksi)
Markus Rühl

Markus Rühl
Markus Rühl (s. 22. helmikuuta 1972 Darmstadt, Länsi-Saksa) on saksalainen kehonrakentaja. Hän on lajissaan Saksan mestari ja monikertainen Mr. Olympia -finalisti. Rühl on myös tehnyt useita treenauselokuvia.
Rühl aloitti harjoittelun 19-vuotiaana. Neljän vuoden harjoittelun jälkeen ensimmäinen yritys kilpailuun 1994 jäi kuitenkin olkapäävamman vuoksi yritykseksi. Hänen paras sijoituksensa Mr. Olympiassa on viides sija vuonna 2005.
Saavutukset

2009 Mr. Olympia - 15.
2009 New York Pro - 3.
2006 IFBB Itävalta Pro Grand Prix - 3.
2006 Mr. Olympia - 8.
2005 Mr. Olympia - 15.
2004 Mr. Olympia - 5.
2003 Arnold Classic - 3.
2002 Mr. Olympia - 8.
2002 Night of Champions XIV - 1.
2002 Toronto Pro Classic - 2.
2001 Mr. Olympia - 14.
2000 MR OLYMPIA - 7.
2000 JOE WEIDER'S WORLD PRO CUP - 5.
2000 Grand Prix England - 5.
2000 Night of Champions - IFBB -- 2.
2000 Toronto Pro - IFBB -- 1.
1999 Grand Prix England - IFBB -- 7.
1999 Joe Weiders Pro World - IFBB -- 7.
1999 Mr. Olympia - IFBB -- 10.
1999 Night of Champions - IFBB -- 4.
1995 NPC Jr. kansalliset mestaruudet -- 2.
1994 NPC Jr. USA Championships -- 3. kevyt-raskassarja
1993 East Coast Championships -- 1.
1990 NPC Tournament of Champions -- 3.
Treenauselokuvat

XXXL-Big beyond belief - 2000
Made in Germany - 2004
Big and Loving It - 2007
Aiheesta muualla

Markus Rühlin virallinen verkkosivusto (Arkistoitu – Internet Archive) (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Maaseutuvirasto

| Maaseutuvirasto  |
| --- | --- |
Perustettu:  2007
Lopetettu:  2019
Tehtävä:  Euroopan unionin maataloustuki- ja maaseuturahaston varojen käyttö
Ministeriö:  Maa- ja metsätalousministeriö
Päätoimi­paikka:  Seinäjoki
Pääjohtaja:  Antti-Jussi Oikarinen
Työntekijöitä:  204 (31.12.2016)
Maaseutuviraston sisäänkäynti Seinäjoen keskustassa.
Maaseutuvirasto (Mavi) oli vuosina 2007–2018 toiminut Suomen valtion virasto, joka vei käytäntöön Euroopan unionin ja Suomen maatalouspolitiikan ja maaseutuohjelman lakeja ja säädöksiä. Mavi toimi maa- ja metsätalousministeriön hallinnonalalla.
Vuoden 2019 alusta alkaen Mavi, Evira ja osa Maanmittauslaitoksen tietotekniikkapalvelukeskuksesta yhdistyvät uudeksi Ruokavirastoksi.
Maaseutuviraston eli Mavin tehtävät ja yhteistyöverkosto

Maaseutuvirasto vastasi viljelijätukien, maaseudun yritys- ja hanketukien ja markkinatukien toimeenpanosta sekä kehitti tukihallinnon tietojärjestelmiä ja asiakaspalveluja. Tehtäviin kuuluivat tukihaut, tukien myöntö, valvonta ja tukien maksaminen. Euroopan unionin maksajavirastona Mavi vastasi Suomen kansallisten tukien sekä EU:n maataloustukirahaston ja maaseuturahaston varojen käytöstä Suomessa. Vuosittain hallinnoitava tukisumma oli yhteensä noin kaksi miljardia euroa.
Mavi ohjasi, neuvoo ja kouluttaa Elinkeino-, liikenne- ja ympäristökeskuksia, kuntien maaseutuhallintoa sekä Leader-ryhmiä. ELY-keskukset, kuntien maaseutuelinkeinoviranomaiset ja maaseutuohjelman toteutuksesta vastaavat toimintaryhmät palvelvat hallinnon asiakkaita.
Mavin asiakasryhmiin kuuluivat viljelijöiden lisäksi elintarviketeollisuus sekä elintarvikekaupan yritykset. Koulumaitotuen, EU:n yhteisrahoitteisten tiedotus- ja menekinedistämis- sekä ruoka-apuohjelmien kautta viraston asiakkaisiin kuuluivat myös koulut, kunnat, seurakunnat ja järjestöt.
Mavi teki tiivistä yhteistyötä Ahvenanmaan maakuntahallinnon, Elintarviketurvallisuusvirasto Eviran, Tullin, Maatalousyrittäjien eläkelaitos Melan, ministeriöiden ja muiden Euroopan unionin alueen maksajavirastojen sekä Euroopan komission kanssa. Yhteistyökumppaneihin kuuluivat myös tuottajajärjestöt, rahalaitokset ja interventiovarastoinnin palveluja tarjoavat yritykset.
Sähköinen asiointi

Mavi kehitti sähköisiä asiointipalveluja tukihallinnon asiakkaiden käyttöön. Vipu-palvelussa viljelijä voi hakea tukia, karttatoiminnolla tarkastaa ja muuttaa peltolohkojen rajoja sekä tarkastella oman tilansa tietoja. Viljelijöistä jo yli 90 prosenttia hakee tuet sähköisesti Vipu-palvelussa. Maaseudun yritys- ja hanketuet, neuvontakorvauksen sekä maatiloille tarkoitetut investointi- ja aloitustuet voi hakea sähköisesti Hyrrä-palvelun kautta. Nekka puolestaan on koulumaitotuen hakemiseen tarkoitettu verkkopalvelu.
Sähköisen asioinnin kehittäminen (Arkistoitu – Internet Archive)
Mavin perustaminen ja alueellistaminen

Maaseutuviraston perustamisen valmistelu alkoi 1990-luvun lopulla ja jatkui 2000-luvun alkuvuosina. Maa- ja metsätalousministeriö teki vuonna 2005 selvitysmiehen johdolla sijaintipaikkaselvityksen. Valtioneuvosto päätti syyskuussa 2005, että uusi MMM:n hallinnonalalle perustettava virasto, Maaseutuvirasto, sijoitetaan Seinäjoelle. Maaseutuvirasto aloitti toimintansa 1.5.2007 Helsingissä, ja sen alueellistamisen siirtymäajaksi määriteltiin vuodet 2008–2011. Kyseessä on ollut yksi suurimmista valtionhallinnon alueellistamistoimenpiteistä.
Seinäjoelle siirtymiseksi Mavi laati alueellistamissuunnitelman, jossa määritettiin yleiset periaatteet ja tukitoimenpiteet henkilöstölle. Suunnitelman tarkoituksena oli toteuttaa alueellistaminen hallitusti ja viraston toiminnot turvaten. Mavi on myös ollut mukana kehittämässä hajautettua työskentelyä. Mavi oli kohdeorganisaationa Monipaikkainen virasto -projektissa, jossa yhdessä yliopistojen ja yrityskumppaneiden kanssa kehitettiin hajautettua toimintatapaa ja tietotekniikan käyttöä.
Ensimmäiset väliaikaiset toimitilat Mavi hankki Seinäjoelta syksyllä 2007. Pysyviin toimitiloihin Alvar Aallon katu 5:een Seinäjoen keskustaan Mavi muutti tammikuussa 2011.
Muutto pysyviin toimitiloihin merkitsi tehtävien siirtymistä Helsingistä Seinäjoelle. Helsinkiin jäi edelleen joitakin toimintoja, kuten Etelä-Suomen alueen tarkastustehtävät. Lisäksi lähellä siirtymäajan päättymistä eläkkeelle jäävät henkilöt saattoivat päättää työuransa Helsingissä. Henkilöstöä oli sijoittunut myös muille paikkakunnille. Maaseutuvirastossa työskenteli yhteensä noin 200 henkilöä.
Aiheesta muualla

Vipu – Viljelijän verkkoasiointi (Arkistoitu – Internet Archive)
Nettitelkku: Uudenlainen virastotyöskentely säästää aikaa (Arkistoitu – Internet Archive)
Manuel Fernandes

| 0 | 1 | 2 |
| --- | --- | --- |

Henkilötiedot
Koko nimi: Manuel Henrique Tavares Fernandes
Syntymäaika: 5. helmikuuta 1986 (ikä 38)
Syntymäpaikka: Lissabon, Portugali
Pelipaikka: keskikenttäpelaaja
Pituus: 178 senttimetriä
Seura
Seura: Beşiktaş
Pelinumero: 18
Seurat
| Vuodet | Seura | O (M) |
| 2004–2007 2006–2007 2007 2007–2011 2008 2011 2011– | Benfica → Portsmouth (laina) → Everton (laina) Valencia → Everton (laina) → Beşiktaş (laina) Beşiktaş | 67 (3) 10 (0) 9 (2) 56 (2) 12 (0) 14 (1) 25 (5) |
Maajoukkue
| 2005– | Portugali | 8 (2) |
 Seurajoukkueuran tilastot kattavat vain kansalliset sarjat, päivitetty 19. joulukuuta 2011.  Maajoukkueuran tilastot päivitetty 17. syyskuuta 2011.
Manuel Henrique Tavares Fernandes (s. 5. helmikuuta 1986 Lissabon, Portugali) on portugalilainen jalkapalloilija, joka edustaa turkkilaista Beşiktaşia. 178 senttimetriä pitkän Fernandesin pelipaikka on keskikentällä.
Maajoukkueura

Vuonna 2003 Fernandes oli mukana Portugalin joukkueessa alle 17-vuotiaiden MM-kisoissa Suomessa. Portugali eteni neljännesfinaaleihin, kunnes hävisi Espanjalle 5–2 Tampereella.
Vuoden 2006 alle 21-vuotiaiden EM-kisoissa Fernandes pelasi Portugalin kaikki kolme ottelua. Portugali kuitenkin voitti niistä vain yhden ja jäi lohkovaiheeseen. Myös seuraavana kesänä Fernandes pelasi Portugalin kaikissa otteluissa vastaavissa kisoissa. Hän teki myös ensimmäisen maalin 4–0 päättyneessä Israelia vastaan pelatussa ottelussa.
Portugalia kaikilla junioritasoilla alle 15-vuotiaista lähtien edustanut Fernandes teki A-maajoukkuedebyyttinsä Irlantia vastaan pelatussa ystävyysottelussa helmikuussa 2005. Ensimmäisen maaottelumaalinsa hän teki jo kuukauden kuluttua seuraavassa pelissään tehtyään avausmaalin 4–1 päättyneessä ystävyysottelussa Kanadaa vastaan.
Portugalin joukkue – Jalkapallon MM-kilpailut 2018
1 Patrício |
2 Alves |
3 Pepe |
4 M. Fernandes |
5 Guerreiro |
6 Fonte |
7 Ronaldo |
8 Moutinho |
9 André Silva |
10 João Mário |
11 B. Silva |
12 Lopes |
13 Dias |
14 Carvalho |
15 Ricardo |
16 B. Fernandes |
17 Guedes |
18 Martins |
19 Mário Rui |
20 Quaresma |
21 Cédric |
22 Beto |
23 Adrien Silva |
Valmentaja Santos
Marokko talviolympialaisissa 2018

Marokko osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Samir Azzimani ja päättäjäisissä alppihiihtäjä Adam Lamhamedi.
Joukkue > Alppihiihto

Marokko sai alppihiihtoon maapaikan yhdelle miehelle. Paikasta kilpailivat veljekset Adam ja Sami Lamhamedi. Kuten Sotšissa 2014, Marokon edustajaksi valittiin Adam, ja Sami jäi varamieheksi.
Adam Lamhamedi
Joukkue > Maastohiihto

Marokko sai maastohiihtoon maapaikan yhdelle miehelle. Sen sai Samir Azzimani, joka edusti vielä Vancouverissa 2010 Marokkoa alppihiihdossa.
Samir Azzimani
Man’yōshū

Man’yōshū (jap. 万葉集, ”Kymmenen tuhannen lehden kokoelma”) on vanhin olemassa oleva ja hyvin arvostettu japanilaisen runouden kokoelma, joka on koottu Nara- tai varhaisella Heian-kaudella. Kokoaja tai kokoajista viimeinen on oletettavasti Ōtomo no Yakamochi, ja kokoelman viimeinen ajoitettu runo on vuodelta 759. Kokoelmaan sisältyy varhaisemmilta runoilijoilta runoja, joista monet ovat jääneet nimettömiksi tai pantu väärän, yleensä jonkun tunnetun runoilijan nimiin. Suurin osa kokoelmasta edustaa vaihetta 500–759.
Kokoelmassa on yli 4 000 runoa, pääosin tankoja, ja ne on kirjoitettu japaniksi kiinalaisin sanamerkein.
Mao (täsmennyssivu)

Mao tarkoittaa seuraavia asioita:
Mao Zedong (1893–1976), Kiinan kansantasavallan puhemies
Mao Asada (s. 1990), japanilainen taitoluistelija
Mao, vuonna 2005 julkaistu Jung Changin ja Jon Hallidayn kirjoittama Mao Zedongin elämäkerta
Mao, kiinalainen tähtikuvio
Maó, Menorcan saaren pääkaupunki Espanjassa
Mao, kaupunki Tšadissa
Monoamiinioksidaasi, entsyymi, joka katalysoi monoamiinien oksidaatiota synaptisesti epäaktiiviseen muotoon
MAO-estäjä, MAO-inhibiittori, masennuksen hoidossa käytettävä lääke
markkinaoikeus, lyhenne MAO
MaO ry, Helsingin yliopiston maantieteen opiskelijoiden ainejärjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mao”, voi hakea sivunnimihaulla, laajalla sivunnimihaulla tai tekstihaulla.
Martinus Beijerinck

| Martinus Willem Beijerinck |
| --- | --- |

Henkilötiedot
Syntynyt: 16. maaliskuuta 1851 Amsterdam
Kuollut: 1. tammikuuta 1931 (79 vuotta) Gorssel, Alankomaat
Koulutus ja ura
Oppilaat:  Jan Smit
Tutkimusalue:  Mikrobiologia, kasvitiede ja virologia
   
Martinus Willem Beijerinck (16. maaliskuuta 1851 Amsterdam – 1. tammikuuta 1931 Gorssel, Alankomaat) oli alankomaalainen kasvitieteilijä, jota pidetään yhtenä mikrobiologian uranuurtajista virusten luonnetta koskevien tutkimustensa ansiosta. Beijerinck oli virologian tieteenalan perustajia.
Elämä ja ura

Beijerinckin perhe oli erittäin köyhä, mutta hän menestyi koulussa kykyjensä ja ahkeruutensa vuoksi. Beijerinck opiskeli kemiantekniikkaa Delftin polyteknisessä opistossa, josta hän valmistui vuonna 1872. Sitten hän pääsi Leidenin yliopistoon, jossa hän väitteli tohtoriksi vuonna 1877. Vuonna 1876 hän luennoi Wageningenin maatalouskoulussa ja vuodesta 1887 hän työskenteli mikrobiologina Delftin hiiva- ja alkoholitehtaalla, ja lopulta mikrobiologian professorina Delftin polyteknisessä opistossa vuodesta 1895. Vuonna 1897 Beijerinck perusti samaan laitokseen mikrobiologisen laboratorion, jossa hän teki tärkeimmän työnsä tupakan mosaiikkitautiin liittyen ja työskenteli muiden ongelmien parissa eläkkeelle jäämiseensä asti vuonna 1921.
Uransa alkuvaiheessa Beijerinck tutki kasvien kudosten turvotuksia, joiden nykyään tiedetään johtuvan erilaisten taudinaiheuttajien hyökkäyksistä. Vuonna 1898 Beijerinck tutki tupakkakasvien tautia, jonka aiheutti uudenlainen taudinaiheuttaja (myöhemmin tunnistettu tupakan mosaiikkivirus), joka lisääntyi vain elävissä soluissa, jota hän kutsui nimellä contagium vivum fluidum, eli tarttuva elävä neste. Se erosi olennaisesti bakteereista, koska se läpäisi suodattimen ja koska se ei näkynyt mikroskoopilla. Beijerinckin käytti sanaa virus suodatettavasta infektiivisestä tekijästä. Beijerinck kehitti myös rikastusviljelyn periaatteita.
Beijerinck eli askeettisesti eikä mennyt naimisiin, koska piti sitä yhteensopimattomana tieteellisen työn kanssa. Beijerinckin opetusmenetelmät ja epäsosiaalinen luonne eivät miellyttäneet hänen opiskelijoitaan, ja tutkimus oli aina hänen tärkein kiinnostuksen kohteensa.
Aiheesta muualla

Kuvia tai muita tiedostoja aiheesta Martinus Beijerinck Wikimedia Commonsissa
Manifesto Jukebox

| Manifesto Jukebox> Tiedot |
| --- | --- |
Toiminnassa:  1998–2008
Tyylilaji:  punk rock
Kotipaikka:  Suomi
Laulukieli:  englanti
Jäsenet:  Antti Luukkainen, laulu, kitara   Jukka Karihtala, rummut   Ville Angervuori, basso   Heikki Jalonen, kitara  
Entiset jäsenet:  Jani Koskinen, basso, kitara (1998–2006) 
Levy-yhtiö:  Combat Rock Industry   Boss Tuneage   Better Youth Organization   Snuffy Smile  
Aiheesta muualla
Kotisivut
Infobox OKNimi-testi OK: 
Manifesto Jukebox oli suomalainen melodista punkrockia soittava yhtye, jonka perustivat vuonna 1998 jo aikaisemmin useissa suomalaisissa punkbändeissä vaikuttaneet Antti Luukkainen (laulu ja kitara), Jani Koskinen (basso) ja Jukka Karihtala (rummut). Vuonna 2003 Ville Angervuori liittyi Manifesto Jukeboxiin basistiksi, ja Koskinen vaihtoi soittimekseen kitaran. Viimeinen miehistönvaihdos bändissä nähtiin 2006, kun Heikki Jalonen korvasi Koskisen kitarassa.
Manifesto Jukebox soitti kymmenen toimintavuotensa aikana yli 400 keikkaa ja kiersi ahkerasti ulkomailla, mm. Saksassa, Japanissa, Britanniassa ja Yhdysvalloissa. Se julkaisi kolme albumia sekä useita lyhyempiä levytyksiä. Yhtye lopetti toimintansa alkuvuodesta 2008 ja soitti viimeisen keikkansa 26.1.2008 Tampereen Vastavirta-klubilla.
Bändin hajottua sen jäsenet ovat jatkaneet muissa bändeissä. Kitaristi-laulaja Antti Luukkaisella on Last Calls- ja Atom Notes-nimiset yhtyeet. Ville Angervuori vaikuttaa mm. Vapaan Maan ja Delta Force II:n riveissä, Heikki Jalonen taas Abduktiossa, Vapaassa Maassa ja Atom Notesissa. Jukka Karihtala soittaa sekä Sokea Piste että Vapaa Maa orkestereissa, kun Jani Koskinen taas soittaa I Walk The Line ja Särkyneet -yhtyeissä ja pyörittää Combat Rock Industry -levy-yhtiötä.
Jäsenet

Antti Luukkainen (kitara, Laulu)
Jukka Karihtala (rummut)
Heikki Jalonen (kitara)
Ville Angervuori (basso)
Jäsenet > Entiset jäsenet

Jani Koskinen (basso 1998-2003, kitara 2003-2006)
Julkaisut > Albumit

Desire (2000, LP/CD, Combat Rock Industry/Boss Tuneage/Nabate)
Remedy (2002, LP/CD, Better Youth Organization/Boss Tuneage)
Strain (2006, LP/CD, Combat Rock Industry/Unsosiable/Old Skool Kids)
Julkaisut > EP:t

split 12" MLP w/ A Death In The Family (2007, Poison City/Combat Rock Industry)
split 7" EP w/ I Excuse (2001, Snuffy Smile/Combat Rock Industry)
split 7" EP w/ Minority Blues Band (2004, Snuffy Smile)
split 7" EP w/ I Excuse (2001, Snuffy Smile/Combat Rock Industry)
S/T 7" EP (1999, omakustanne/Combat Rock Industry, cd-versio 2003 Boss Tuneage)
Aiheesta muualla

Viralliset sivut (Arkistoitu – Internet Archive) (englanniksi)
Luxemburgin Grand Prix 1997

Luxemburgin Grand Prix 1997 oli Formula 1 -sarjan osakilpailu, joka ajettiin 28. syyskuuta 1997 Nürburgringillä, Saksassa. Kyseessä oli ensimmäinen Luxemburgin Grand Prix. Kilpailun voitti Jacques Villeneuve, jolle voitto oli kauden ja F1-uran viimeinen. Michael Schumacherin keskeytyksen myötä Villeneuve nousi MM-sarjan johtoon yhdeksän pisteen erolla Schumacheriin. Nopeimman kierroksen ajoi Heinz-Harald Frentzen aikaan 1,18.802.
Ensimmäistä kertaa F1-urallaan paalupaikalta lähtenyt Mika Häkkinen johti kilpailua, mutta kierroksella 44 hänen moottorinsa hajosi johtopaikalta. Kilpailua MTV3-kanavalle selostanut Matti Kyllönen kommentoi moottoririkon jälkeen seuraavasti:
»Saimme herkullisia hetkiä välittää täältä Nürburgringin radalta aika kauan, 193 kilometrin verran. Mutta sitten se laukesi. Siihen se hyytyi. Kuin kananlento.»
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Jacques Villeneuve | Williams-Renault | 67 | 1'31:27.843 | 2 | 10 |
| 2 | 7 |  Jean Alesi | Benetton-Renault | 67 | 11.77 | 10 | 6 |
| 3 | 4 |  Heinz-Harald Frentzen | Williams-Renault | 67 | 13.48 | 3 | 4 |
| 4 | 8 |  Gerhard Berger | Benetton-Renault | 67 | 16.416 | 7 | 3 |
| 5 | 2 |  Pedro Diniz | Arrows-Yamaha | 67 | 43.147 | 15 | 2 |
| 6 | 14 |  Olivier Panis | Prost-Mugen-Honda | 67 | 43.75 | 11 | 1 |
| 7 | 16 |  Johnny Herbert | Sauber-Petronas | 67 | 44.354 | 16 |   |
| 8 | 1 |  Damon Hill | Arrows-Yamaha | 67 | 44.777 | 13 |   |
| 9 | 17 |  Gianni Morbidelli | Sauber-Petronas | 66 | +1 krs. | 19 |   |
| 10 | 19 |  Mika Salo | Tyrrell-Ford | 66 | +1 krs. | 20 |   |
| Kesk. | 18 |  Jos Verstappen | Tyrrell-Ford | 50 | Ulosajo | 21 |   |
| Kesk. | 9 |  Mika Häkkinen | McLaren-Mercedes | 43 | Moottori | 1 |   |
| Kesk. | 22 |  Rubens Barrichello | Stewart-Ford | 43 | Vaihdelaatikko | 9 |   |
| Kesk. | 10 |  David Coulthard | McLaren-Mercedes | 42 | Moottori | 6 |   |
| Kesk. | 23 |  Jan Magnussen | Stewart-Ford | 40 | Vetoakseli | 12 |   |
| Kesk. | 6 |  Eddie Irvine | Ferrari | 22 | Moottori | 14 |   |
| Kesk. | 15 |  Shinji Nakano | Prost-Mugen-Honda | 16 | Moottori | 17 |   |
| Kesk. | 5 |  Michael Schumacher | Ferrari | 2 | Ripustukset | 5 |   |
| Kesk. | 21 |  Tarso Marques | Minardi-Hart | 1 | Moottori | 18 |   |
| Kesk. | 20 |  Ukyo Katayama | Minardi-Hart | 1 | Kolari | 22 |   |
| Kesk. | 12 |  Giancarlo Fisichella | Jordan-Peugeot | 0 | Kolari | 4 |   |
| Kesk. | 11 |  Ralf Schumacher | Jordan-Peugeot | 0 | Kolari | 8 |   |
Meleguetapippuri

| Meleguetapippuri |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Inkiväärikasvit Zingiberaceae
Suku::  Pippuriot Aframomum
Laji::  melegueta
Kaksiosainen nimi
 Aframomum melegueta  K. Schum. 
Katso myös
   Meleguetapippuri Wikispeciesissä   Meleguetapippuri Commonsissa 
Infobox OKNimi-testi OKIUCN-testi OK: 
Meleguetapippuri (Aframomum melegueta) on mauste, joka keskiajalla oli varsin suosittu Euroopassa. Se on inkiväärin ja kurkuman sukulaiskasvi ja kotoisin Länsi-Afrikasta. Keskiajalla sitä käytettiin varsin yleisesti korvaamaan pippuria, koska se on ilmeisesti ollut paljon edullisempi ja mausteen polte on hyvin pippurimainen. Aromi muistuttaa muuten melkoisesti pippuria, mutta sen maku on raaempi ja jälkipolte on pitkä ja kitkerähkö. Nykyään maustetta saatetaan käyttää kardemumman korvikkeena. Maustetta on ollut hyvin vaikea löytää Suomesta, mutta ulkomailta tätä maustetta voi tuoda Suomeen.
Nimet

Mausteen englanninkieliset nimet ovat alligator-pepper, grains of paradise, Guinea grains, ranskankieliset nimet graines de paradis, maniguette, poivre de Guinée, espanjankielinen nimi malagueta ja saksankielinen nimi Malagettapfeffer.